
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind Calendarul procedurii de recrutare şi selecţie pentru ocuparea posturilor vacante din cadrul Consiliului de Administraţie la S.C. Drumuri Municipale Timişoara S.A

Sectiunea a 2 - a 
Motivul emiterii proiectului de hotărâre
Având în vedere faptul că prin Hotărârea Consiliului Local al Municipiului Timişoara nr. 332/15.09.2017 a fost aprobat Planul de selecţie a membrilor Consiliului de Administraţie la Societatea Comercială Drumuri Municipale Timişoara S.A., prin care au fost precizate etapele procedurii de selecţie;
Având în vedere Hotărârile Adunării Generale a Acţionarilor nr. 11/21.12.2017 şi nr. 1/17.01.2018 prin care au fost validaţi doar 5 din totalul de 9 membri ai Consiliului de Administraţie din cadrul S.C. Drumuri Municipale Timişoara S.A.;
Prin Hotărârea Consiliului Local al Municipiului Timişoara nr. 20/30.01.2018 a fost declanşată o nouă procedură de selecţie pentru ocuparea posturilor vacante din cadrul Consiliului de Administraţie al S.C. Drumuri Municipale Timişoara S.A.
Având în vedere faptul că este necesară reluarea procedurii pentru completarea celor 4 posturi vacante din cadrul Consiliului de Administraţie al societăţii Drumuri Municipale Timişoara S.A., apreciem că este oportună iniţierea unui proiect de hotărâre privind actualizarea Calendarului procedurii de recrutare şi selecţie pentru ocuparea posturilor vacante din cadrul Consiliului de Administraţie la S.C. Drumuri Municipale Timişoara S.A.

